Diari Oficial de la Generalitat Valenciana


Sumari del DOGV 5331, del 24-08-2006 (2006/8901)

Informació pública del programa d'actuació integrada de la unitat d'execució número 17 de Benaguasil.
-----------------------------------------------------------------------------------------------------

### Dades del document

Número de DOGV
:   5331

Data del DOGV
:   24-08-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/8901


Organisme emissor
:   Ajuntament de Benaguasil

Tipus de document
:   Anunci

Informació pública del programa d'actuació integrada de la unitat d'execució número 17 de Benaguasil. [2006/Q8901]   
Mitjançant l'Acord del Ple de l'Ajuntament, en la sessió ordinària feta el dia 30 de maig de 2006, i de conformitat amb el que establix l'article 272 del Reglament d'Ordenació i Gestió Territorial i Urbanística, aprovat pel Decret 67/2006, de 19 de maig, se sotmet a informació pública el programa d'actuació integrada de la unitat d'execució número 17 durant un termini de 20 dies, i s'advertix les persones interessades de la possibilitat de formular al·legacions.   
A continuació es transcriu la part dispositiva de l'acord adoptat:   
«Primer. Acordar el desenvolupament urbanístic de la unitat d'execució número 17 de Benaguasil mitjançant gestió directa.  
Segon. Sotmetre a informació pública, durant el termini de 20 dies, el programa d'actuació integrada comprensiu d'alternativa tècnica, composta de projecte d'urbanització i la proposició juridicoeconòmica, que es presentaran de forma oberta.  
El sotmetiment a informació pública es durà a terme mitjançant:  
1. Anunci publicat en el Diari Oficial de la Generalitat i, simultàniament o amb posterioritat, en un periòdic d'àmplia difusió al municipi.   
2. Notificació formal i individualitzada a les persones interessades i als qui consten al Cadastre com a titulars de drets afectats per l'actuació proposada.   
Tercer. El termini de la informació pública serà de 20 dies, comptadors des de l'endemà de la darrera publicació de l'anunci o des de la recepció de l'avís si és posterior. Durant este termini es podran formular al·legacions al contingut de la documentació.   
Durant l'esmentat termini d'exposició no correspondrà la presentació d'alternatives tècniques ni de proposicions juridicoeconòmiques.  
Quart. Aprovar la descripció detallada dels compromisos d'inversió i de gestió que contrau l'Ajuntament de Benaguasil, així com la disponibilitat de recursos pressupostaris per a finançar parcialment l'actuació, sense ingressar quotes d'urbanització, en previsió de la retribució en terrenys o de l'impagament d'estes quotes.  
Cinqué. Sol·licitar a la conselleria competent en matèria d'Urbanisme la cèdula territorial d'urbanització, de conformitat amb l'article 113.2 de la Llei Urbanística Valenciana».  
De conformitat amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, este anunci val com a notificació a les persones interessades afectades que puguen resultar desconegudes, s'ignore el lloc de la notificació, o bé intentada esta no s'hi puga practicar.  
Benaguasil, 31 de maig de 2006.. L'alcalde: Joaquín Segarra Castillo.